

**GRADSKO VIJEĆE** ***P R I J E D L O G***

KLASA:121-01/21-01/01

URBROJ:2186/18-02/1-3

Ludbreg, 24. veljače 2021.

Na temelju članka 31.st.2. i članka 31.a Zakona o lokalnoj i područnoj (regionalnoj) samoupravi („Narodne novine“ br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) te članaka 33. i 42. Statuta Grada Ludbrega („Službeni vjesnik Varaždinske županije“ br. 23/09,17/13,40/13-pročišćeni tekst, 12/18, 55/18-pročišćeni tekst, 40/19, 13/20) Gradsko vijeće Grada Ludbrega na svojoj 28. sjednici održanoj dana 24. veljače 2021. godine donosi slijedeću

**O D L U K U**

**o visini naknade predsjedniku Gradskog vijeća, članovima Gradskog vijeća, stalnih i povremenih radnih tijela te predsjednika vijeća**

**mjesnih odbora**

Članak 1.

Ovom Odlukom određuje se visina naknade predsjedniku Gradskoga vijeća, članovima Gradskoga vijeća, stalnih odnosno povremenih radnih tijela te predsjednika vijeća mjesnih odbora.

Članak 2.

Predsjednik Gradskoga vijeća ostvaruje pravo na mjesečnu naknadu u neto iznosu od =1.000,00 kuna.

Članak 3.

Članovi Gradskog vijeća ostvaruju pravo na naknadu u neto iznosu od =400,00 kuna mjesečno bez obzira na broj održanih sjednica i prisustvovanje istima.

Članak 4.

Naknada za članove stalnih i povremenih radnih tijela Gradskoga vijeća, a koji nisu članovi Gradskoga vijeća (odbora, povjerenstava, komisija i sl.) iznosi =170,00 kuna neto po sudjelovanju na sjednici.

Članak 5.

Predsjednici vijeća mjesnih odbora za obavljanje poslova iz samoupravnog djelokruga koji su od neposrednog i svakodnevnog utjecaja na život i rad građana na području mjesnog odbora ostvaruju pravo na naknadu za rad u neto iznosu od =200,00 kuna mjesečno.

Članak 6.

Predsjednik Gradskoga vijeća, članovi Gradskoga vijeća i članovi stalnih i povremenih radnih tijela te predsjednici vijeća mjesnih odbora mogu se u cijelosti ili djelomično odreći naknade koja im je utvrđena ovom Odlukom.

Osobe iz stavka 1. ovoga članka dužne su se pismeno očitovati o odricanju prava na naknadu.

Članak 7.

Predsjednik Gradskoga vijeća, članovi Gradskoga vijeća te članovi stalnih i povremenih radnih tijela, kada putuju izvan područja Grada Ludbrega u cilju obavljanja određenih poslova za Grad i njegova tijela, imaju pravo na naknadu troškova službenog putovanja sukladno važećim pravnim propisima (Pravilniku o porezu na dohodak).

Članak 8.

Sredstva za isplatu naknade temeljem ove Odluke osiguravaju se u Proračunu Grada Ludbrega.

Naknade se isplaćuju jednom mjesečno.

Prilikom isplate naknade nadležni upravni odjel Grada Ludbrega obračunati će i uplatiti propisane iznose poreza i doprinosa sukladno važećim pravnim propisima.

Članak 9.

Riječi i pojmovni sklopovi iz ove Odluke, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 10.

Stupanjem na snagu ove Odluke prestaje važiti Odluka o visini naknade predsjedniku Gradskog vijeća, članovima Gradskog vijeća, stalnih i povremenih radnih tijela te predsjednika vijeća mjesnih odbora („Službeni vjesnik Varaždinske županije“ br. 67/2013, 103/2018).

Članak 11.

Ova Odluka stupa na snagu osmog dana po objavi u „Službenom vjesniku Varaždinske županije“, osim odredbi članka 2. koji stupa na snagu na dan stupanja na snagu odluke o raspisivanju prvih slijedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

Predsjednik

Gradskoga vijeća:

Antun Šimić

**O B R A Z L O Ž E NJ E**

Člankom 31. stavkom 2. Zakona o lokalnoj i područnoj (regionalnoj) samoupravi propisano je da „član predstavničkog tijela ima pravo na naknadu u skladu s odlukom predstavničkog tijela“.

Izmjenama i dopunama Zakona o lokalnoj i područnoj (regionalnoj) samoupravi koje su stupile na snagu 24. prosinca 2020. godine dodan je novi članak 31.a kojim su propisane visine neto godišnje naknade članova predstavničkog tijela ovisno o broju stanovnika u pojedinoj jedinici lokalne odnosno područne (regionalne) samouprave.

Tako je propisano da u općinama i gradovima s više od 5.000,00 do 10.000 stanovnika (u koju kategoriju pripada Grad Ludbreg) ta godišnja neto naknada po pojedinom članu predstavničkog tijela ne smije iznositi više od =8.000,00 kuna.

Predlaže se da naknada za članove predstavničkog tijela ostane na dosadašnjem nivou odnosno da mjesečna naknada iznosi 400,00 kuna što na godišnjem nivou iznosi =4.800,00 kuna.

Izmjenama i dopunama Zakona propisano je da se naknada za predsjednika predstavničkog tijela može odrediti u iznosu uvećanom za najviše 50% od zakonom propisane pripadajuće naknade za članove predstavničkog tijela.

Sukladno toj odredbi godišnja neto naknada za rad predsjednika predstavničkog tijela, odnosno Gradskog vijeća Grada Ludbrega može iznositi najviše =12.000,00 kuna.

S obzirom da sadašnja mjesečna naknada za rad predsjednika Gradskog vijeća određena u iznosu od =1.200,00 kuna što bi godišnje iznosilo =14.400,00 kuna, istu je potrebno uskladiti sa zakonskim izmjenama, odnosno predlaže se da ista mjesečno iznosi =1.000,00 kuna odnosno godišnje =12.000,00 kuna.

Kako je sada važeća Odluka o visini naknada donijeta 2013. godine, a izmjene i dopune ove Odluke 2018. godine, predlaže se donošenje „nove“ odluke koja sadrži odredbe odluke iz 2013., 2018. godine te odredbe usklađene sa najnovijim zakonskim izmjenama.

Ovom Odlukom ujedno se stavljaju van snage dosadašnje odluke.

Odluka će stupiti na snagu osmog dana po objavi u „Službenom vjesniku Varaždinske županije“, osim odredbi članka 2. koji stupa na snagu na dan stupanja na snagu odluke o raspisivanju prvih slijedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane, a što je sukladno odredbi članka 33. Zakona o izmjenama i dopunama zakona o lokalnoj i područnoj (regionalnoj) samoupravi kojim je propisano stupanje na snagu članka 10.kojim su propisane visine naknada.

Odbor za statut i poslovnik Gradskoga vijeća na svojoj sjednici održanoj dana 11. veljače 2021. godine razmatrao je nacrt ove odluke te istu u predloženome tekstu upućuje na raspravu i donošenje Gradskom vijeću Grada Ludbrega.